CELEX: 32018D0114
Language: bg
Date: 2018-01-16 00:00:00
Title: Решение за изпълнение (ЕС) 2018/114 на Комисията от 16 януари 2018 година за изменение на Решение 2009/11/ЕО за даване на разрешение за методи за класификация на кланични трупове на свине в Испания (нотифицирано под номер С(2018) 87) (Текст от значение за ЕИП. )

25.1.2018   
               
               
                  BG
               
               
                  Официален вестник на Европейския съюз
               
               
                  L 20/11
               
            РЕШЕНИЕ ЗА ИЗПЪЛНЕНИЕ (ЕС) 2018/114 НА КОМИСИЯТА
      от 16 януари 2018 година
      за изменение на Решение 2009/11/ЕО за даване на разрешение за методи за класификация на кланични трупове на свине в Испания
      
         
            (нотифицирано под номер С(2018) 87)
         
      
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 20, букви п) и у) от него,
      като има предвид, че:
      
                  (1)
               
               
                  Съгласно част Б, раздел IV, точка 1 от приложение IV към Регламент (ЕС) № 1308/2013 при класификацията на кланични трупове на свине съдържанието на постно (нетлъсто) месо в кланичния труп се определя чрез методи на категоризиране, разрешени от Комисията, като се допускат само статистически доказани методи за оценка, които почиват на физическо измерване на една или повече анатомични части на кланичните трупове на свинете. Разрешаването на даден метод за категоризиране следва да зависи от неговото съответствие с максимално допустимата статистическа грешка при оценката. Допустимата грешка е определена в член 23, параграф 3 от Регламент (ЕО) № 1249/2008 на Комисията (2).
               
            
                  (2)
               
               
                  С Решение 2009/11/ЕО на Комисията (3) беше разрешено използването на седем метода за класификация на кланични трупове на свине в Испания.
               
            
                  (3)
               
               
                  Испания поиска от Комисията да разреши един нов метод за класификация на кланични трупове на свине на територията ѝ и представи подробно описание на пробната дисекция, указвайки принципите, на които се основава този метод, резултатите от пробната дисекция и уравнението, използвано за изчисляване на процента постно (нетлъсто) месо, в протокола по член 23, параграф 4 от Регламент (ЕО) № 1249/2008.
               
            
                  (4)
               
               
                  При разглеждане на това искане бе установено, че условията за разрешаване на този метод за класификация са изпълнени. Следователно този метод за класификация следва да бъде разрешен в Испания.
               
            
                  (5)
               
               
                  Поради това Решение 2009/11/ЕО следва да бъде съответно изменено.
               
            
                  (6)
               
               
                  Не следва да се разрешават изменения на уредите или методите за класификация, освен ако тези изменения са изрично разрешени с решение за изпълнение на Комисията.
               
            
                  (7)
               
               
                  Мерките, предвидени в настоящото решение, са в съответствие със становището на Управителния комитет за общата организация на селскостопанските пазари,
               
            ПРИЕ НАСТОЯЩОТО РЕШЕНИЕ:
      Член 1
      Решение 2009/11/ЕО се изменя, както следва:
      
                  1)
               
               
                  Член 1 се заменя със следното:
                  „Член 1
                  Съгласно част Б, раздел IV, точка 1 от приложение IV към Регламент (ЕС) № 1308/2013 на Европейския парламент и на Съвета (*1) се разрешава използването на следните методи за класификация на кланични трупове на свине в Испания:
                  
                              а)
                           
                           
                              уредът „Fat-O-Meat'er (FOM)“ и съответните методи за оценка, като подробности за тях са представени в част 1 от приложението;
                           
                        
                              б)
                           
                           
                              уредът „Fully automatic ultrasonic carcase grading (Autofom)“ и съответните методи за оценка, като подробности за тях са представени в част 2 от приложението;
                           
                        
                              в)
                           
                           
                              уредът „Ultrafom 300“ и съответните методи за оценка, като подробности за тях са представени в част 3 от приложението;
                           
                        
                              г)
                           
                           
                              уредът „Automatic vision system (VCS2000)“ и съответните методи за оценка, като подробности за тях са представени в част 4 от приложението;
                           
                        
                              д)
                           
                           
                              уредът „Fat-O-Meat'er II (FOM II)“ и съответните методи за оценка, като подробности за тях са представени в част 5 от приложението;
                           
                        
                              е)
                           
                           
                              уредът „AutoFOM III“ и съответните методи за оценка, като подробности за тях са представени в част 6 от приложението;
                           
                        
                              ж)
                           
                           
                              „ръчен метод (ZP)“ с линия и съответните методи за оценка, като подробности за тях са представени в част 7 от приложението;
                           
                        
                              з)
                           
                           
                              уредът „CSB-Image-Meater“ и съответните методи за оценка, като подробности за тях са представени в част 8 от приложението.
                           
                        Ръчният метод (ZP) с линия, посочен в първа алинея, буква ж), е разрешен само за кланиците:
                  
                              а)
                           
                           
                              в които броят на закланите животни не надхвърля 500 свине седмично на средногодишна база, и
                           
                        
                              б)
                           
                           
                              които имат кланична линия с максимален капацитет от 40 свине на час.
                           
                        
                     (*1)  Регламент (ЕС) № 1308/2013 на Европейския парламент и на Съвета от 17 декември 2013 година за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (ОВ L 347, 20.12.2013 г., стр. 671).“"
						
               
            
                  2)
               
               
                  Приложението се изменя в съответствие с приложението към настоящото решение.
               
            Член 2
      Адресат на настоящото решение за изпълнение е Кралство Испания.
      
         Съставено в Брюксел на 16 януари 2018 година.
         
            
               За Комисията
            
            Phil HOGAN
            
               Член на Комисията
            
         
      
      
         (1)  ОВ L 347, 20.12.2013 г., стр. 671.
      
         (2)  Регламент (ЕО) № 1249/2008 на Комисията от 10 декември 2008 г. за установяване на подробни правила за прилагане на скалите на Общността за класификация на кланични трупове на говеда, свине и овце и за отчитане на цените, свързани с тях (ОВ L 337, 16.12.2008 г., стр. 3).
      
         (3)  Решение 2009/11/ЕО на Комисията от 19 декември 2008 г. за даване на разрешение за методи за класификация на кланични трупове на свине в Испания (ОВ L 6, 10.1.2009 г., стр. 79).
      
         ПРИЛОЖЕНИЕ
         В приложението към Решение 2009/11/ЕО се добавя следната част 8:
         
            „Част 8
            
            CSB-IMAGE-MEATER
            
                     
                        1.
                     
                     
                        Правилата в тази част се прилагат, когато класификацията на кланични трупове на свине се извършва с уреда, наречен „CSB Image-Meater“.
                     
                  
                     
                        2.
                     
                     
                        Уредът „CSB Image-Meater“ се състои по-специално от видеокамера, компютър, снабден с карта за анализ на изображенията, екран, принтер, команден механизъм, пусков механизъм и интерфейси. Всичките четири променливи в „CSB Image-Meater“ се измерват по линията на разреза в областта на бута (около мускула gluteus medius); измерените стойности се преобразуват от централен процесор в прогнозно процентно съдържание на постно (нетлъсто) месо.
                     
                  
                     
                        3.
                     
                     
                        Съдържанието на постно (нетлъсто) месо в кланичния труп се изчислява по следната формула:
                        Ŷ = 68,39920953 – (0,39050694 × F) – (0,32611391 × V4F) + (0,07864716 × M) – (0,00762296 × V4M),
                        където:
                        
                                    Ŷ
                                 
                                 
                                    =
                                 
                                 
                                    Прогнозно процентно съдържание на постно (нетлъсто) месо в кланичния труп.
                                 
                              
                                    F
                                 
                                 
                                    =
                                 
                                 
                                    Дебелина на сланината в най-тънкия слой над мускула gluteus medius (в милиметри).
                                 
                              
                                    V4F
                                 
                                 
                                    =
                                 
                                 
                                    Средна дебелина на сланината в целия слой бекон над четирите лумбални прешлена (означени с VaF, VbF, VcF, VdF) (в милиметри).
                                 
                              
                                    M
                                 
                                 
                                    =
                                 
                                 
                                    Дебелина на месото между предната (краниална) част на мускула gluteus medius и гръбначномозъчния канал (в милиметри).
                                 
                              
                                    V4M
                                 
                                 
                                    =
                                 
                                 
                                    Средна дебелина на месото над четирите лумбални прешлена (означени с VaM, VbM, VcM, VdM) (в милиметри).
                                 
                              Тази формула се отнася за кланичните трупове с тегло между 60 и 120 kg (тегло на топлия кланичен труп).“